paragraph_text: Wasco Indijanci, slično Wanapamima i drugim plemenima toga kraja prakticirali su deformaciju lubanje, a svako uho bušeno je s pet rupa. Odrasla osoba čija lubanja nije bila deformirana, nije smatrana ničim boljim od roba. Društvo je bilo podijeljeno na klase, to su bile poglavice (što se nasljeđivalo), običan puk i robovi. Mrtve su sahranjivali u kućama mrtvih, a robove su ponekad sahranjivali žive da budu u pratnji svojih gospodara. Klanske i totemske organizacije nisu poznavali a selo je bila glavna socijalna jedinica. Glavni plesovi bili su  'menstrual dance' ,  'guardian spirit dance'  i  'scalp dance' .